எழுக தமிழ் பேரணியானது பல்லாயிரக் கணக்கான மக்களின் பங்கு பற்றுதலுடன் எழுச்சியுடன் நடைபெற்றுவிடக் கூடாது என்பதில் அதிக விருப்பமும், கரிசனையினையும் காட்டியது அரசை விடவும் இவர்கள் தான். முன்பெல்லாம் மக்கள் போராட்டங்களின் போது அடக்கு முறைகளையும் கட்டுப்பாடுகளையும் கட்டவிழ்த்து விடுவது என்னவோ அரசாங்கமும், இராணுவமும் தான். ஆனால், இம்முறையோ மாவீரரின் தியாகத்தின் பேரால் ஈழம் வாங்கித் தருவதாக அரசியலுக்கு வந்தவர்கள் தமிழ் மக்களுக்கு சுயாட்சி அதிகாரம் கூட வேண்டாம் என்று கங்கணம் கட்டிக் கொண்டு நிற்பவர்களே எம் மக்களின் விடுதலைக்கு தடையாக நிற்கிறார்கள். மேற்கு நாடுகள், இந்தியாவின் கைப்பொம்மையாக விளங்கும் இவர்கள், தமிழ் மக்களின் இன விடுதலைக்கான வாய்ப்புக்களை அடித்து நிர்மூலமாக்குவதுடன், அந்த மக்களின் எழுச்சிப் போராட்டங்களையும் இல்லாமல் செய்வதற்கான வேலைத் திட்டங்களையும் தீவிரமாக நகர்த்தி வருகின்றார்கள்.